CELEX: 62007CO0132
Language: lv
Date: 2009-03-12 00:00:00
Title: Tiesas otrās palātas priekšsēdētāja rīkojums 2009. gada 12.martā. # Beecham Group plc u.c. pret Andacon NV. # Lūgums sniegt prejudiciālu nolēmumu: Rechtbank van koophandel te Brussel - Beļģija. # Izslēgšana no reģistra. # Lieta C-132/07.

Lieta C‑132/07
      Beecham Group plc u.c.
      pret
      Andacon NV
      (Rechtbank van Koophandel te Brussel lūgums sniegt prejudiciālu nolēmumu)
      
      Izslēgšana no reģistra
      
            
      
TIESAS OTRĀS PALĀTAS PRIEKŠSĒDĒTĀJA RĪKOJUMS
      2009. gada 12. martā (*)
      
      Izslēgšana no reģistra
      Lieta C‑132/07
      par lūgumu sniegt prejudiciālu nolēmumu atbilstoši EKL 234. pantam,
      ko Rechtbank van koophandel te Brussel (Beļģija) iesniedza ar lēmumu, kas pieņemts 2007. gada 26. februārī un kas Tiesā reģistrēts 2007. gada 5. martā, tiesvedībā
      
      Beecham Group plc u.c.
      pret
      Andacon NV.
      
      TIESAS OTRĀS PALĀTAS PRIEKŠSĒDĒTĀJS,
      uzklausījis ģenerāladvokātu D. Ruisu‑Harabo Kolomeru [D. Ruiz‑Jarabo Colomer],
      
      izdod šo rīkojumu.
      Rīkojums
      1        Ar 2007. gada 26. februāra lēmumu, kas Tiesā reģistrēts 5. martā, Rechtbank van koophandel te Brussel [Briseles Tirdzniecības tiesa] saskaņā ar EKL 234. pantu uzdeva prejudiciālus jautājumus par to, kā interpretēt 4. panta
         2. punktu, 6. pantu un 9. panta 2. un 3. punktu Padomes 2003. gada 22. jūlija Regulā (EK) Nr. 1383/2003 par muitas rīcību
         attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic
         attiecībā uz precēm, kas ir pārkāpušas šādas tiesības (OV L 196, 7. lpp.), un 9. panta 1. punktu Komisijas 2004. gada 21. oktobra
         Regulā (EK) Nr. 1891/2004, ar ko paredz piemērošanas noteikumus Padomes Regulai (EK) Nr. 1383/2003 par muitas rīcību attiecībā
         uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā
         uz precēm, kas ir pārkāpušas šādas tiesības (OV L 328, 16. lpp.).
      
      2        Tomēr 2007. gada 16. maijā prasītāji pamata lietā pārsūdzēja šo lēmumu Hof van beroep te Brussel [Briseles Apelācijas tiesa] (Beļģija). Tādējādi tiesvedība valstī turpinājās šajā tiesā.
      
      3        2008. gada 6. marta un 17. marta vēstulēs, kas Tiesā saņemtas 10. un 25. martā, pamata lietas dalībnieki informēja Tiesu,
         ka tie ir panākuši izlīgumu un ka tāpēc prejudiciālajiem jautājumiem vairs nav priekšmeta.
      
      4        Hof van beroep vēlāk Tiesai paziņoja spriedumu, ko tā pamata lietā bija pieņēmusi 2008. gada 9. jūnijā, konstatējot izlīgumu un norīkojot
         lietu izslēgt no reģistra.
      
      5        Šajos apstākļos Tiesa 2008. gada 20. novembra vēstulē informēja Rechtbank van koophandel par to, ka, ja tā nesaņems tās iespējamos iebildumus līdz 2008. gada 15. decembrim, tā gatavojas tajā ierosināto lietu izslēgt
         no reģistra.
      
      6        Rechtbank van koophandel uz šo vēstuli neatbildēja.
      
      7        Šajos apstākļos šī lieta ir izslēdzama no Tiesas reģistra.
      
      8        Tā kā attiecībā uz pamata lietas dalībniekiem šī tiesvedība ir stadija procesā, kuru izskata iesniedzējtiesa, tā lemj par
         tiesāšanās izdevumiem. Tiesāšanās izdevumi, kas radušies, lai iesniegtu apsvērumus Tiesai, izņemot minēto lietas dalībnieku
         izdevumus, nav atlīdzināmi.
      
      Ar šādu pamatojumu Tiesas otrās palātas priekšsēdētājs nospriež:
      izslēgt lietu C‑132/07 no Tiesas reģistra.
      Pasludināts Luksemburgā 2009. gada 12. martā.
      
               Sekretārs
            
             
            
                     Otrās palātas priekšsēdētājs
            
         
               R. Grass
            
             
            
                     C. W. A. Timmermans
            
         * Tiesvedības valoda – holandiešu.